Diari Oficial de la Generalitat Valenciana


Sumari del DOGV 2489, del 12-04-1995 (1995/834432)

RESOLUCIÓ d'11 de gener de 1995, de la Direcció General d'Indústria i Energia, per la qual s'autoritza una central de generació elèctrica a Prisma (Promoción de Industria y Servicios Medioambientales, SL) al polígon industrial de El Llano, Buñol (València).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2489

Data del DOGV
:   12-04-1995

Secció del DOGV
:   ALTRES DISPOSICIONS

Número del document
:   1995/834432


Data del document
:   11-01-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó d'11 de gener de 1995, de la Direcció General d'Indústria i Energia, per la qual s'autoritza una central de generació elèctrica a Prisma (Promoción de Industria y Servicios Medioambientales, SL) al polígon industrial de El Llano, BuÑol (València).   
Vist l'expedient incoat pel Servei Territorial d'Indústria i Energia de València a instància de Prisma, SL, relatiu a l'autorització d'una central de generació d'energia elèctrica de 7,85 MW.  
Considerant que la sol·licitud d'autorització indicada ha seguit la tramitació establerta en el Decret 2.617/1966, de 20 d'octubre, sobre autorització d'instal·lacions elèctriques; en el Decret 2.619/1966, d'aquesta mateixa data, sobre expropiació forçosa en matèria d'instal·lacions elèctriques, i en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989 de 3 de març, de la Generalitat Valenciana, sobre impacte ambiental, el Reial Decret 907/82, de 2 d'abril, sobre foment de l'autogeneració d'energia elèctrica, la Llei 82/1980, sobre conservació de l'energia, i l'Ordre de 07.07.82, sobre obtenció de la condició d'autogenerador elèctric.  
Considerant les al·legacions presentades en la fase d'informació pública a què es va sotmetre el projecte tècnic i l'estudi d'impacte ambiental.  
Considerant que amb data 2 de juny de 1994, la Conselleria de Medi Ambient formulà una Declaració d'Impacte Ambiental en la qual s'estimava acceptable només a efectes ambientals, la realització del projecte amb les condicions contingudes en l'estudi d'impacte ambiental i les prescripcions que es recullen en la part dispositiva d'aquesta resolució.  
Considerant que les instal·lacions de producció reuneixen simultàniament les condicions a i b de l'article 7 de la Llei 82/1980, sobre conservació de l'energia.  
Vist l'informe emés per l'òrgan instructor de l'expedient.  
Aquesta Direcció General resol:  
Primer  
Autoritzar a Prisma, SL, instal·lar al polígon industrial de El Llano de BuÑol (València) una central de generació d'energia elèctrica, les característiques principals de la qual són les següents:  
Generador síncron:   
- Acoblat directament al motor anirà un generador síncron, sense escombreta i amb motor d'excitació incorporat, proveït d'un regulador de tensió del tipus Compound, que respon a les següents especificacions:  
Potència aparent: 7.850 (KVA)  
Tensió: 6300 (V)  
Intensitat: 515 (A)  
Freqüència: 50 (l/S)  
Norma: UJV 8058  
Classe d'aïllament: F  
Cos phi: 0,8  
Nombre de pols: 12  
Connexió: estrella  
Revolucions: 600 (l/mín.)  
Temp. ambient: 40 (ºC)  
Escalfament: classe «F»  
Segon  
Concedir la condició d'autogenerador elèctric interconnectat.  
Tercer  
Aprovar el projecte d'execució i sotmetre'l a les següents condicions:  
1. Les obres s'hauran de realitzar d'acord amb el projecte presentat.  
2. El termini de posada en marxa serà de sis mesos comptadors a partir de la notificació d'aquesta resolució.  
3. El titular comunicarà la terminació de les obres al Servei Territorial d'Indústria i Energia de València, per al reconeixement definitiu i extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què observe l'incompliment de les condicions que s'hi impose.  
5. Condicions d'ordre medio ambiental:  
a) Per tal de garantir que no arriben a la xarxa de sanejament possibles residus líquids inadmissibles caldrà disposar d'un dipòsit amb la capacitat necessària per a permetre un control analític previ al vessament a la xarxa. Aquest control serà realitzat directament pel titular de l'activitat, el qual remetrà trimestralment una còpia de les anàlisis efectuats a l'ajuntament de BuÑol i a la Conselleria de Medi Ambient. En qualsevol cas, haurà de disposar de la conformitat de l'abocament per part dels responsables de la depuradora del polígon industrial.  
b) S'especificaran clarament els subministraments dels olis usats, les precaucions i les mesures que cal prendre per a recollir, emmagatzemar i transportar aquests residus.  
c) Caldrà incorporar els silenciadors i els equips necessaris per a reduir els nivells sonors, de forma que no es transmeta a possibles habitatges pròxims, més de 40 dB (A) diürns (de 08.00 a 22.00) ni més de 30 dB(A) nocturns (de 22.00 a 08.00).  
d) Es construirà el fumeral de forma que l'alçada es calcule seguint les instruccions donades en l'annex II de l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial (BOE núm. 290, de 3 de desembre), per tal de millorar la dispersió dels contaminants, de manera que no es produesquen nivells d'immissió superiors als legalment permesos, tal com es considera en l'estudi d'impacte ambiental.  
e) Es dotarà la instal·lació de la infrastructura permanent que permeta, en qualsevol moment, prendre mostres per al control, la inspecció i la vigilància del nivell d'emissions.  
f) Una empresa col·laboradora de l'administració realitzarà un control trimestral dels nivells i de la composició de gasos emesos a l'atmosfera, que complirà els requisits exigits en el Decret 833/1975, de 6 de febrer, pel qual es desenvolupa la Llei 38/1972, de 22 de desembre, de Protecció de l'Ambient Atmosfèric, els resultats de la qual s'enviaran a la Direcció General de Qualitat Ambiental.  
Quan es pose en marxa la instal·lació, es mesuraran les emissions atmosfèriques de SO2 i NOx dels gasos procedents del motor diesel, d'acord amb la OM de 18.12.1976, sobre prevenció i correcció de la contaminació atmosfèrica d'origen industrial, per a comprovar l'eficàcia de les mesures correctores propostes o bé introduir les mesures oportunes en àrees on cal garantir el compliment de la legislació vigent.  
g) Igualment es realitzarà trimestralment, durant el primer any de funcionament de l'activitat, un control d'immissions, tal com s'ha realitzat per a l'elaboració de l'estudi d'impacte ambiental i en els mateixos punts, els resultats del qual s'enviarà a la Direcció General de Qualitat Ambiental.  
h) Els residus produïts en la planta projectada, tant els residus sòlids com els sòlido-pastosos, s'hauran de caracteritzar i lliurar, en cas que es tracte de residus tòxics i perillosos, a un gestor autoritzat per l'administració competent, de conformitat amb el que s'estableix en la Llei 20/86, de 14 de maig i en el reglament per a l'execució. Altrament, s'eliminarà per mitjà d'un abocador controlat de residus.  
i) L'activitat queda sotmesa al règim de control i seguiment establert per l'Ordre de 28.02.89, modificada per l'Ordre de 13.06.90, on es regula la gestió dels olis usats.  
j) Es remetran trimestralment a la Direcció General de Qualitat Ambiental els resultats de les anàlisis periòdiques i sistemàtiques que es realitzen, segons consta en el projecte, dels olis després de purificats, abans de l'alimentació a motor.  
k) Qualsevol altra condició de caràcter ambiental que s'impose, quan convinga, a través de l'autorització com a gestor de residus tòxics i perillosos.  
Contra aquesta resolució, que no posa fi a la via administrativa, podrà interposar-s'hi un recurs ordinari davant el conseller d'Indústria, Comerç i Turisme, en el termini d'un mes, comptador a partir del dia de la notificació d'aquesta resolució, de conformitat amb el que es disposa en l'article 114, en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 11 de gener de 1995.- La directora general d'Indústria i Energia: Celeste Juan Millet.